### Resume

Der foreslås en ændring af styrelsesvedtægtens § 24, stk. 2, således at den bringes i overensstemmelse med vederlagsbekendtgørelsen.

### Sagsfremstilling

I forbindelse med fremsendelse af den seneste ændring af styrelsesvedtægten for Vejle Kommune til Ankestyrelsen, har Ankestyrelsen gjort opmærksom på, at § 24, stk. 2, i styrelsesvedtægten ikke er i overensstemmelse med vederlagsbekendtgørelsen.

Styrelsesvedtægtens § 24, stk. 2, fastsætter, at et udvalgsmedlem det konstituerers som udvalgsformand kan få funktionsvederlag i højest 6 måneder. Det følger af vederlagsbekendtgørelsen at den maksimale periode er 9 måneder. Efter reglerne kan byrådet ikke vedtage en kortere periode.

På den baggrund anbefales det, at styrelsesvedtægtens § 24, stk. 2, ændres til:

"Funktionsvederlag kan højst modtages i en uafbrudt periode på 9 måneder."

### Sagens videre forløb

Sagen skal behandles i Økonomiudvalget og herefter i Byrådet i to møder med mindst 6 dages mellemrum, og Ankestyrelsen, Det Kommunale Tilsyn, skal underrettes om den ændrede styrelsesvedtægt.

### Historik

Kommunaldirektøren indstiller, 25. september 2023, pkt. 186:

at den foreslåede ændring af styrelsesvedtægten overgår til Byrådets 2. behandling.

Beslutning fra Økonomiudvalget, 25. september 2023, pkt. 186:

Anbefales.

Fraværende: Erik Pedersen.

### Beslutning

Byrådet godkendte, at den foreslåede ændring af styrelsesvedtægten overgår til Byrådets 2. behandling.

Gunhild Østergaard undlod at stemme.

Fraværende: Øivind Andreasen. I stedet mødte Gorm Bruun.